joelniklaus/EU_Wikipedias huggingface dataset:
Klavdija Plotnikova

Klavdija Zaharovna Plotnikova (, kam. Klawd'a, 1893 Abalakovo – 1989) oli viimeinen kamassia äidinkielenään puhunut henkilö. Sajanin vuoristoalueella Venäjän keisarikunnassa syntyneen Plotnikovan isä oli venäläinen Zahar Perov ja äiti kamassi Afanasija. Hänen äitinsä sukunimi on tuntematon. Plotnikovan perhe on numerolla 14 kielitieteilijä Kai Donnerin laatimassa Abalakovon kamassiperheiden luettelossa.

Plotnikova ei puhunut kamassia 1950-luvun vaihteen jälkeen, koska hänellä ei ollut enää kamassia taitavia tuttavia. Plotnikovan kamassintaito oli siitä huolimatta erittäin hyvä, ja hän oli suureksi hyödyksi kielentutkijoille koko loppuelämänsä ajan. Vuonna 1970 Plotnikova vieraili Tallinnassa järjestetyssä kansainvälisessä fennougristikongressissa, jossa hänen puhettaan äänitettiin. Plotnikova puhui myös sujuvaa venäjää, jonka taidon hän oli oppinut jo varhain lapsuudessaan. Kamassintaitoisten vähetessä venäjästä tuli lopulta hänen ainoa kielensä, jolla hän pystyi keskustelemaan muiden ihmisten kanssa. Venäjä vaikutti vahvasti hänen puhumaansa kamassiin. Erityisesti ääntämyksessä, sanastossa ja lauserakenteessa näkyi venäjästä tulleita piirteitä. Sen sijaan kamassin morfologinen rakenne oli säilynyt pääosin ennallaan. Venäjän vaikutus ilmeni erityisesti rakenteen ja sanaston köyhtymisenä, sillä monet morfologiset muodot ja syntaktiset rakenteet olivat jääneet pois käytöstä ja sanavarasto oli pienentynyt suhteellisen paljon.

Lähteet

Samojedikielet
Kielten viimeiset äidinkieliset puhujat
Venäläiset henkilöt
Neuvostoliittolaiset henkilöt
Vuonna 1893 syntyneet
Vuonna 1989 kuolleet
Steve Carell

Steven John ”Steve” Carell (s. 16. elokuuta 1962 Concord, Massachusetts, Yhdysvallat) on yhdysvaltalainen näyttelijä ja koomikko. Hän on esiintynyt elokuvassa 40 v. ja neitsyt (2005), jossa hän näytteli 40-vuotiasta Andy Stizteriä. Carrell on näytellyt Evan Baxteriä elokuvissa Bruce – taivaanlahja (2003) ja Evan taivaanlahja (2007). Vuodesta 2005 vuoteen 2011 Carell näytteli pääosaa televisiosarjassa Konttori. Vuonna 2014 Carell näytteli elokuvassa Foxcatcher, josta hän sai parhaan miespääosan Oscar-, Golden Globe-, Bafta- ja SAG-palkintoehdokkuudet.

Steve Carell on ollut naimisissa näyttelijä Nancy Wallsin kanssa vuodesta 1995 asti. Pariskunnalla on kaksi lasta.

Filmografia

Aiheesta muualla 

 

Yhdysvaltalaiset koomikot
Yhdysvaltalaiset elokuvanäyttelijät
Yhdysvaltalaiset televisionäyttelijät
Yhdysvaltalaiset ääninäyttelijät
Amerikanitalialaiset
Golden Globe -palkinnon saajat
Hollywood Walk of Fame
Vuonna 1962 syntyneet
Elävät henkilöt
Seulonnan keskeiset artikkelit
Rising Force

Rising Force on Yngwie Malmsteenin vuonna 1984 julkaisema levy. Levyltä huomattavin, pieneksi hitiksi noussut kappale, on ”Black Star”.

Kappaleet

Kokoonpano

 Yngwie Malmsteen – sähkö- ja akustinen kitara, basso ja Taurus-bassopedaalit
 Jeff Scott Soto – laulu
 Jens Johansson – kosketinsoittimet
 Barriemore Barlow – rummut

Vuoden 1984 albumit
Vuoden 1984 esikoisalbumit
Yngwie Malmsteenin albumit
Marching Out

Marching Out on Yngwie Malmsteenin albumi, joka julkaistiin 1985. 

Albumin kahdeksas kappale On the Run Again on pääosin sama kappale kuin Malmsteenin yhdessä aikaisemman bändinsä, Steelerin kanssa kirjoittama kappale Victim of the City joka ilmestyi myöhemmin Steelerin kokoelmalevyllä vuonna 2005.

Kappaleet

Kokoonpano
 Yngwie Malmsteen – kaikki kitarat, taustalaulu, Moog-kitarapedaalit
 Marcel Jacob – basso
 Jeff Scott Soto – laulu
 Jens Johansson – kosketinsoittimet
 Anders Johansson – rummut

Yngwie Malmsteenin albumit
Vuoden 1985 albumit
CA Osasuna

Club Atlético Osasuna on espanjalainen jalkapalloseura Pamplonan kaupungista Navarran alueelta. Seura perustettiin vuonna 1920 ja sen edustusjoukkue pelaa Espanjan korkeimmalla sarjatasolla Primera Divisiónissa. Osasuna on baskia ja tarkoittaa ”terveyttä”.

Kaudella 2006–2007 Osasuna pääsi karsimaan paikasta Mestarien liigaan sijoituttuaan edellisellä kaudella neljänneksi Primera Divisiónissa.

Saavutukset 

 4 kertaa UEFA Cupissa
 Espanjan cupin toinen sija kaudella 2005
 31 kautta Primera Divisiónissa, paras sijoitus neljäs (1990–1991, 2005–2006)
 33 kautta Segunda Divisiónissa
 1 kausi Segunda División B:ssä
 12 kautta Tercera Divisiónissa

Pelaajat 

Päivitetty 20. elokuuta 2022.

Tunnettuja entisiä pelaajia 

  Javier Aguirre
  John Aloisi
  Castañeda
  Sabino
  Bustingorri
  Iriguibel
  Rípodas
  Raúl García
  Michael Robinson
  Jan Urban
  Jukka Raitala
  Sammy Lee
  Manuel Almunia
  Roberto Soldado
  Pablo García
  Savo Milosevic
  Nacho Monreal

Entisiä valmentajia 

  Javier Aguirre
  Rafael Benítez
  José Antonio Camacho
  Miguel Ángel Lotina
  José Luis Mendilibar
  José Ángel Ziganda

Lähteet

Aiheesta muualla 

 Osasunan sivusto 

Osasuna
Navarra
Norni

Norni on sammunut skandinaavinen kieli, jota puhuttiin Skotlannin pohjoispuolella sijaitsevilla Orkney- ja Shetlandsaarilla.

Historia 
Islannin ja fäärin kielen tapaan norni pohjautuu niihin kieliin, jonka viikingit toivat mukanaan Skandinaviasta. Enimmäkseen läntisestä Norjasta kotoisin olleet viikingit asuttivat Shetlannin ja Orkneyn saaret 800-luvulla. He olivat usein talonpoikia, jotka alkoivat viljellä maata saarilla. Orkney- ja Shetlandsaaret siirtyivät vuosien 1469–1471 tapahtumien jälkeen Tanska-Norjan hallinnasta Skotlannille.

Skotlannin kruunu ja kirkko eivät suosineet nornia ja skotti korvasi kielen pikkuhiljaa. Nornin katoamisaikaa ei tiedetä tarkasti. Joskus sitä on väitetty puhutun vielä 1800-luvun alkupuolella, mutta luultavammin se katosi viimeistään 1700-luvulla.

Historiallisesta näkökulmasta Norjan vaikutusta Shetlantiin tutkiva Brian Smith on todennut, että nornia puhuttiin vielä 1800-luvulla. Hän on todennut, että joitakin kielen jäänteitä oli vielä jäljellä 1900-luvun alkuun saakka. Lisäksi monissa viitoissa paikkakuntien nimet ovat sekä englanniksi että nornin kielellä. Norni on jättänyt paikalliseen skottiin lainasanoja, ja nornista on säilynyt muutamia kirjallisia katkelmia. Norni muistutti luultavasti paljon fäärin kieltä.

Myös ainakin Caithnessissa Skotlannin pohjoisrannikolla on puhuttu skandinaavista kieltä, jota on myös kutsuttu norniksi. Se kuitenkin katosi jo vuosisatoja ennen saarilla puhuttua nornia. Tämä kielimuoto tunnetaan vielä huonommin kuin saarten norni.

Kirjallisuus 
Kielitieteilijä Jakob Jakobsen on julkaissut kirjan nornista vuonna 1890. Hän keräsi siihen erilaisia tekstejä, runoja, kehtolauluja ja 10 000 skandinaavista alkuperää olevaa sanaa, joita käytettiin Skotlannin murteessa. Hän myös laati vuonna 1918 etymologisen sanakirjan kielistä, joita hän nimitti Shetlannin pohjoisiksi kieliksi.

Näiden lisäksi Orkneyn saarilta kotoisin oleva tutkija Hugh Marwick julkaisi 1920-luvulla kirjan Orkney norn, joka sisältää 3 000 skottilaista sanaa, jotka ovat skandinaavista alkuperää.

Näyte
Isä meidän -rukous normin eri muodoilla: 
Orkneysaarten nornilla: 
Favor i ir i chimrie, / Helleur ir i nam thite,
gilla cosdum thite cumma, / veya thine mota vara gort
o yurn sinna gort i chimrie, / ga vus da on da dalight brow vora
Firgive vus sinna vora / sin vee Firgive sindara mutha vus,
lyv vus ye i tumtation, / min delivera vus fro olt ilt, Amen.

Shetlandsaarten nornilla:
Fy vor or er i Chimeri. / Halaght vara nam dit.
La Konungdum din cumma. / La vill din vera guerde
i vrildin sindaeri chimeri. / Gav vus dagh u dagloght brau.
Forgive sindorwara / sin vi forgiva gem ao sinda gainst wus.
Lia wus ikè o vera tempa, / but delivra wus fro adlu idlu.
For do i ir Kongungdum, u puri, u glori, Amen

Lähteet 

Skotlannin kielet
Skandinaaviset kielet
Euroopan kuolleet kielet
Orkneysaarten historia
Hearts of Iron II: Doomsday

Hearts of Iron II: Doomsday on itsenäinen lisäosa Hearts of Iron II -strategiapeliin, joka tuo peliin uuden kuvittellisen skenaarion nimeltä Doomsday. Skenaariossa siirrytään suoraan toisesta maailmansodasta kolmanteen maailmansotaan, hetkeen jossa Neuvostoliitto olisi jatkanutkin levittäytymistään länteen, eikä pysähtynyt Berliiniin niin kuin oikeasti tapahtui. Lisäksi Doomsday sisältää useita pieniä pelaamista helpottavia parannuksia, kuten mahdollisuuden priorisoida divisioonien päivityksiä. Useimmista lisälevyistä poiketen Doomsday toimii myös ilman alkuperäistä Hearts of Iron 2:sta, mutta myös sen hinta on kokonaisen pelin tasoa.

Vakoilu
Uutta on muun muassa vakoilu. Tämä mahdollistaa tietoja muista maista sekä mahdollistaa pimeät operaatiot, kuten:

 Teknologian varastaminen
 Tuotannon sabotointi
 Ministereiden ja johtajien salamurhaaminen
 Propagandan levittäminen
 Mustamaalaaminen
 Infrastruktuurin sabotointi
 Partisaanien rahoittaminen
 Vallankaappaus

Aiheesta muualla
 
Virallinen kotisivu 
Pelin demo

Vuoden 2006 videopelit
Strategiapelit
Toiseen maailmansotaan sijoittuvat videopelit
Windows-pelit
Mac OS -pelit

en:Hearts of Iron II#Doomsday
Puhelinkeskus

Puhelinkeskus on järjestelmä, joka muodostaa kytkentöjä puhelinlinjojen välille. Kytkentää soittajan (tilaajan) ja vastaanottajan välillä kutsutaan piiriksi, ja puhelinverkkoa piirikytkentäiseksi. Puhelun ajaksi muodostuva kytkentä muodostaa kiinteän reitin, joka ei muutu puhelun aikana ja jota ei voida käyttää muihin puheluihin. Puhelun päätyttyä yhteys purkautuu, ja reitin osat vapautuvat käytettäväksi toiselle puhelulle.

Puhelinvaihde (PBX, private branch exchange) on pienimuotoinen puhelinkeskuksen kaltainen laite, joka on asiakkaan tiloissa ja kytkee puheluita joko vaihteen sisällä (talon sisäiset puhelut) tai saapuvia puheluita alanumeroihin tai lähteviä puheluita jollekin ulkolinjoista.

Käytännössä nykyaikainen puhelinverkko ei ole enää täysin piirikytkentäinen, vaan runkoverkossa hyödynnetään lähiverkoista ja internetistä tuttua pakettivälitteistä verkkoa. Myös nykyaikaiset matkapuhelinverkot mahdollistavat pakettikytkentäisen liikenteen. Pakettivälitteisessä verkossa tilaajan ja vastaanottajan välille ei muodostu piiriä, vaan paketit voivat kulkea monia eri reittejä. Samalla reitillä voi myös kulkea samaan aikaan usean eri yhteyden paketteja.

Puhelinkeskusten tekniikka 

Ensimmäiset puhelinkeskukset olivat käsivälitteisiä, ja keskuksenhoitaja muodosti yhteyden kytkemällä liittimellä varustetun johdon keskuksen taulussa olevaan pistokkeeseen. Keskuksenhoitajia, jotka useimmiten olivat naispuolisia, kutsuttiin Suomessa muun muassa nimellä ”sentraalisantra”.

Vuonna 1891 Almon Strowger patentoi mekaanisen kytkimen, josta alkoi puhelinkeskusten automatisointi. Strowgerin yritys asensi ensimmäisen 75 liittymän automaattisen vaihteen vuonna 1892 Laportessa Indianassa. Tunnetuimmassa kytkinmallissa oli pyörivä varsi, joka liikkui kymmenen askelta. Kun puhelimella soitettiin, jokainen valintalevyltä tuleva pulssi liikutti vartta yhden askeleen. Joissakin keskuksissa käytettiin myös suoraviivaisesti liikkuvia valitsimia. Näiden yhdistelmänä muodostui nousukiertovalitsin, joka on osaltaan vaikuttanut numerointeihin: joissain maissa on edelleen tapana esittää puhelinnumerot kahden numeron ryhmissä. DTMF-äänitaajuusvalinta ja digitalisoituminen syrjäyttivät mekaaniset puhelinkeskukset.

Katso myös 
 Kenttäpuhelinkeskus
 Matkapuhelin
 Piirikytkentä
 DTMF
 Kaukopuhelu
 Pakettikytkentä
 Kytkin (tietoliikenne)

Lähteet

Aiheesta muualla

 Paul Timmins' database of North American Exchange and Operator information
 Clive Feather's guide to the BT network
 Telephone Exchange Name Project
 Roger W. Haworth's guide to London (UK) Director Exchange Names 
 National Park Service's page about the first telephone exchange
 Munkkiniemen automaatti - ainoa laatuaan Pohjoismaissa, Suomen Kuvalehti, 11.12.1926, nro 50, s. 30, Kansalliskirjaston digitaaliset aineistot

Puhelintekniikka
Dukaatti

Dukaatti oli kultaraha, jota käytettiin kaupassa halki Euroopan ennen ensimmäistä maailmansotaa. Rahan paino on 3,494 grammaa, ja on 0,1125 troy-unssia 98,6 % puhdasta kultaa. Pelkän kullan hinnan mukaan rahan arvo on noin 43,82 euroa (syyskuun 2005 kurssin mukaan), joskin käytännössä sen hinta vaihtelee; nykyisen (heinäkuun 2019) dukaatin arvo on noin 140 €.

Historia 
Ensimmäisen kerran dukaatteja löi Sisilian kuningas Roger II vuonna 1140. Niistä tuli merkittävä maksuväline vuonna 1284, kun Venetsian tasavallan doge Giovanni Dandolo löi paikallisen version rahasta, nimellä zecchini. 

Tunnetuin dukaatteja käyttänyt valtio oli Alankomaat, joka käytti dukaatteja vielä jonkin aikaa ensimmäisen maailmansodan jälkeenkin.

Näinä päivinä jotkin rahapajat tuottavat toisinaan pieniä eriä dukaatteja, lähinnä keräilijöille.

Aiheesta muualla 

 http://www.hysn.fi/wp-content/uploads/2018/03/Kultarahat-Suomessa-ja-muualla-Osa-1.pdf
 http://www.hysn.fi/wp-content/uploads/2018/03/Kultarahat-Suomessa-ja-muualla-osa-2-1.pdf

Euroopan rahayksiköt
Historialliset rahayksiköt
Kultarahat
Nový Jičín

Nový Jičín () on itäisessä Tšekissä, Määrin-Sleesian läänissä sijaitseva kaupunki. Ensimmäinen kirjallinen lähde kaupungin olemassaolosta on vuodelta 1313. 1800-luvun lopulla kaupunki kasvoi nopeasti teollistumisen kautta. Nový Jičín sijaitsee 32 kilometriä etelään Ostravasta ja kaupungissa on 25 939 asukasta (2009).

Lähteet

Aiheesta muualla

 Kaupungin kotisivut

Tšekin kaupungit
Trilogy (Yngwie Malmsteenin albumi)

Trilogy on Yngwie Malmsteenin vuonna 1986 julkaistu albumi.

Kappaleet 

Kaikkien kappaleiden sanoitus ja sävellys: Yngwie Malmsteen

Kokoonpano
Yngwie Malmsteen – kitarat, bassot ja taurus-pedaalit
Mark Boals – laulu
Jens Johansson – kosketinsoitin
Anders Johansson – rummut

Vuoden 1986 albumit
Yngwie Malmsteenin albumit
Compton

Compton on kaupunki Los Angelesin piirikunnassa, Kaliforniassa. Kaupungin arvioitu asukasluku vuoden 2010 väestönlaskennassa oli 96 455. Compton on yksi piirikunnan vanhimmista kaupungeista.

Compton on pääosin työväenluokkaista aluetta, mutta muutamat naapurustot ovat keskiluokkaisia.

Historia 

Griffith Dickenson Comptonin johtamat pioneerit asettuivat alueelle vuonna 1867. Alue nimettiin Comptoniksi vuonna 1869. Kaupunki liitettiin Los Angelesin piirikuntaan 11. toukokuuta 1888.

1920-luvulla Comptoniin avattiin lentokenttä ja junior college -oppilaitos.

Vuonna 1933 kaupungin rakennuksia tuhoutui maanjäristyksessä, ja tilalle rakennettiin paljon uutta rakennuskantaa.

1950-luvulla ensimmäiset afroamerikkalaiset perheet muuttivat alueelle, mikä johti white flight -ilmiöön. Köyhyyden ja työttömyyden lisääntyessä keskiluokkaisia perheitä muutti pois Comptonista. 1970-luvun aikana mustien osuus väestöstä oli noussut yli 90 prosenttiin. Myös lähialueiden, kuten Lakewoodin, kaupungistuminen vaikutti negatiivisesti Comptonin taloustilanteeseen, koska ympäröivät alueet rakensivat omia tehtaitaan ja kauppojaan, eivätkä näin ollen tarvinneet enää Comptonin palveluja. 

Köyhyyden kasvun myötä rikollisuus ja katujengitoiminta lisääntyi Comptonissa huomattavasti. Gangsta rap-yhtye N.W.A.:n vuonna 1988 julkaistu Straight Outta Compton -albumi sekä Crips- ja Pirus-jengien välinen jengiväkivalta loi kaupungille vahvan maineen vaarallisena ghettona. 2000-luvulle tultaessa, crack-epidemian laantumisen jälkeen, Comptonin rikostilastot ja työttömyys kokivat kuitenkin merkittävän laskun.

Vuoteen 2000 mennessä latinoista oli muodostunut Comptonin suurin väestöryhmä.

Väestö 
Comptonin asukasluku oli vuoden 2010 väestönlaskennan mukaan 96 455 ja vuoden 2017 arvion mukaan 97 612. Kaupungin asukkaista 27 % oli taustaltaan valkoisia (latinot pois lukien 1,1 %), 31,1 % afroamerikkalaisia, 0,4 % intiaaneja, 66,3 % latinoja mistä tahansa rodusta ja 1 % aasialaisia. 62,6 % kaupungin asukkaista puhui kotonaan jotakin muuta kieltä kuin englantia ja 30,6 % kaupungin asukkaista oli syntynyt ulkomailla.

Ystävyyskaupungit 
 Cancún
 Tralee
 Ennis
 Guadalajara

Tunnettuja Comptonissa asuneita 

 Arron Afflalo, koripalloilija
 Anthony Anderson, näyttelijä ja koomikko
B.G. Knocc Out, rap-artisti
 George H. W. Bush, poliitikko ja Yhdysvaltain 41. presidentti
 James Coburn, Oscar-palkittu näyttelijä
Kevin Costner, näyttelijä ja ohjaaja
DeMar DeRozan, koripalloilija
 Dr. Dre, rap-artisti, tuottaja ja levy-yhtiön johtaja
 Charles Dumas, korkeushyppääjä ja olympiavoittaja
 Eazy-E, rap-artisti
 Game, rap-artisti
 Kendrick Lamar, rap-artisti
MC Ren, rap-artisti
 Keb’ Mo’, laulaja-lauluntekijä ja kitaristi
 Serena Williams, tennispelaaja ja olympiavoittaja
 Venus Williams, tennispelaaja ja olympiavoittaja

Lähteet

Aiheesta muualla 

Los Angelesin piirikunnan kaupungit
Seulonnan keskeiset artikkelit
Räppäys

Räppäys () on yksi hip hop -musiikin keskeisimmistä elementeistä ja olennainen osa hip hop -kulttuuria. Sillä tarkoitetaan riimien rytmillistä artikulointia. Rapin juuret ulottuvat Jamaikalle ja Länsi-Afrikkaan.

Kuuluisia räppäreitä ovat muun muassa Tupac Shakur, The Notorious B.I.G., Eazy-E, 50 Cent, Eminem ja Ice Cube. Suomessa tunnetuimpiin rap-artisteihin kuuluvat mm. Cheek, Juno, Altis, Kajo,  Elastinen, Iso H, Juju, Pyhimys, Gettomasa, Kube ja Sexmane Heistä Altis ja Kajo ovat kummatkin kaksinkertaisia räppäyksen suomenmestareita.

Lähteet

Aiheesta muualla 

Hip hop
Seulonnan keskeiset artikkelit
Atlanta Falcons

{{NFL-joukkue
| nimi = Atlanta Falcons
| logo = Atlanta Falcons logo.png
| perustettu = 1966
| kaupunki = Atlanta
| osavaltio = Georgia
| lempinimet = Dirty Birds
| värit = Musta, punainen, hopea ja valkoinen
| valmentaja = Albert Smith
| omistaja = Arthur Blank
| toimitusjohtaja = Terry Fontenot
| laulu = 
| maskotti = Freddie Falcon
| ennen_NFL = 
| NFL_aloitusvuosi = 1966
| divisioonahistoria =
Eastern Conference (1966)
Western Conference (1967–1969)
Coastal Division (1967–1969)
National Football Conference (1970–)
NFC East (1970–2001)
NFC South (2002–)
| nimetty = 1966
| no_league_champs = 0
| no_pre1970sb_champs = 
| no_sb_champs = 3
| league_champs = 
| pre1970sb_champs = 
| no_conf_champs = 2
| conf_champs = NFC: 1998, 2016
| no_div_champs = 6
| div_champs = NFL West: 1980, 1998NFC South: 2004, 2010, 2012, 2016
| stadionit = 
Atlanta-Fulton County Stadium (1966–1991)
Georgia Dome (1992–2016)Mercedes-Benz Stadium (2017–)
}}Atlanta Falcons''' on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Atlantassa, Georgian osavaltiossa. 

Joukkue perustettiin 20. kesäkuuta 1966. Joukkue pelaa kotiottelunsa Georgia Dome -stadionilla jossa on 71 228 katsojapaikkaa.

Joukkueen organisaatiossa pelasi suomalainen Klaus Alinen.

Aiheesta muualla
Atlanta Falconsin viralliset kotisivut
Sports E-Cyclopedia.com

National Football League -seurat
Atlantan urheilu
Vuonna 1966 perustetut urheiluseurat
Štramberk

Štramberk () on itäisessä Tšekissä Määrin-Sleesian läänissä sijaitseva kaupunki. Määrin markiisi ja Luxemburgin kreivi Johannes Sokea korotti Štramberkin linnan liepeille syntyneen kylän kaupungin asemaan joulukuussa 1359. Kaupungissa on 3 358 asukasta (vuonna 2009).

Lähteet

Aiheesta muualla 

 Kaupungin kotisivut

Stramberk
Roi Vaara

Roi Vaara (s. 17. heinäkuuta 1953 Moss, Norja) on suomalainen performanssitaiteilija. Vaara opiskeli Taideteollisen korkeakoulun yleisellä iltalinjalla vuosina 1972–1975 ja taiteen tutkimusta Jyväskylän yliopistossa 1976–1977.

Vaara on esittänyt noin 300 erilaista performanssia. Hänen teoksiaan on ollut esillä noin 200 kansainvälisessä näyttelyssä ja festivaalissa yli 30 maassa. 
 
Vaaralle myönnettiin Ars Fennica -palkinto vuonna 2005. Vuonna 2010 Vaara palkittiin Pro Finlandia -kunniamerkillä.

Lähteet

Aiheesta muualla
 Roi Vaaran CV Ars Fennican sivuilla 
 ”Itsemme kuva”: Haastattelu Poetic Mind
 Roi Vaaran teokset Kiasman kokoelmissa

Suomalaiset performanssitaiteilijat
Pro Finlandia -palkitut
Vuonna 1953 syntyneet
Elävät henkilöt
Donna Leon

Donna Leon [ˈdɒnə ˈliːɒn] (s. 29. syyskuuta 1942 New Jersey) on yhdysvaltalainen kirjailija, joka tunnetaan Venetsiaan sijoittuvasta Guido Brunetti -rikoskirjasarjastaan. Leon asui Venetsiassa 1980-luvulta 2010-luvulle, ja nykyisin hän asuu Sveitsissä.

Elämä ja ura 
Leon syntyi ja kasvoi Yhdysvalloissa New Jerseyn osavaltiossa. Hän muutti pois Yhdysvalloista vuonna 1965 ja on siitä pitäen asunut esimerkiksi Englannissa, Sveitsissä, Kiinassa ja Iranissa. Ennen uraansa kirjailijana hän työskenteli muun muassa matkanjohtajana ja mainostoimittajana sekä opettajana ulkomailla sijaitsevissa yhdysvaltalaisissa kouluissa. 1980-luvulla Leon asettui Venetsiaan, missä hän asui yli kolmekymmentä vuotta ja opetti kirjailijanuransa ohella englanninkielistä kirjallisuutta.  Sittemmin hän kyllästyi Venetsian turistipaljouteen ja muutti pieneen sveitsiläiskylään.

Leonin Guido Brunetti -kirjat sijoittuvat Venetsiaan. Ensimmäinen Brunetti-dekkari Kuolema oopperassa ilmestyi vuonna 1992 ja muun muassa palkittiin Japanissa vuoden parhaana rikosromaanina. Brunetti-kirjasarjaa on käännetty monille kielille mutta ei italiaksi, koska Leon halusi pysyä tuntemattomana silloisessa asuinmaassaan.

Teokset

Guido Brunetti -sarja
 Death at La Fenice, 1992 (Kuolema oopperassa, 1997, suomentanut Titia Schuurman)
Death in a Strange Country, 1993 (Kuolema vieraalla maalla, 1998, suomentanut Titia Schuurman)
Dressed for Death (US-laitos) / The Anonymous Venetian (UK-laitos), 1994 (Kuolema väärissä vaatteissa, 1999, suomentanut Kristiina Rikman)
Death and Judgment (US-laitos) / A Venetian Reckoning (UK-laitos), 1995 (Kuolema tekee tiliä, 2000, suomentanut Kristiina Rikman)
Acqua Alta (US-laitos) / Death in High Water (UK-laitos), 1996 (Kuolema tulvan aikaan, 2001, suomentanut Kristiina Rikman)
Quietly in Their Sleep (US-laitos) / The Death of Faith (UK-laitos), 1997 (Ajasta ikuisuuteen, 2001, suomentanut Kristiina Rikman)
A Noble Radiance, 1998 (Ylimyksen kuolema, 2002, suomentanut Kristiina Rikman)
 
Friends in High Places, 2000 (Ylimpiä ystäviä, 2003, suom Kristiina Rikman)
A Sea of Troubles, 2001 (Myrskyjen meri, 2003, suomentanut Kristiina Rikman)
 
Uniform Justice, 2003 (Oman käden oikeus, 2005, suomentanut Kristiina Rikman)
 
Blood from a Stone, 2005 (Verikivet, 2007, suomentanut Kristiina Rikman)

Muita teoksia
 Brunetti’s Venice. Walks with the City’s Best-Loved Detective (Yhdysvalloissa) / Brunetti’s Venice. Walks Through the Novels (Britanniassa), 2009
 Brunetti’s Cookbook (Yhdysvalloissa) / A Taste of Venice. At table with Brunetti (Britanniassa), 2010, kuvitus Roberta Pianaro (Makupaloja Venetsiasta Guido Brunettin tapaan, 2011, suomentanut Leena Taavitsainen-Petäjä)
 The Jewels of Paradise, 2012. ISBN 978-0-09-958028-7
 Venetian Curiosities, 2012
 My Venice and Other Essays, 2013

Lähteet

Aiheesta muualla 
 Dekkarinetti: Donna Leon. Tornion kaupunginkirjasto.
 Tiikkaja, Samuli: Mysteerien mestari Donna Leon rakastui barokkiin HS.fi. 9.8.2013.

Yhdysvaltalaiset rikoskirjailijat
Vuonna 1942 syntyneet
Elävät henkilöt
Seulonnan keskeiset artikkelit
Aaro

Aaro on suomalainen miehen etunimi, joka johtuu heprealaisesta nimestä Aaron. Aaron ja Aaronin nimipäivä on 1. heinäkuuta.  Digi- ja väestötietoviraston tietojen mukaan on Suomessa ollut vuoden 2021 loppuun mennessä kirjoilla 12 952 Aaro-nimistä miestä.

Tunnettuja Aaroja

Aaro Airas, päätoimittaja, puoluetoimitsija ja työläistarkastaja
Aaro Airola, laulaja-lauluntekijä ja näyttelijä
Aaro Amnell, kirjailija 
Aaro Asikainen, suunnistaja
Aaro Astola, kenraalimajuri
Aaro Davidila, kolmiloikkaaja
Aaro Hakkarainen, maanmittausinsinööri, näytelmäkirjailija
Aaro Harju, kansalaisaktivisti ja päätoimittaja, Sivistysliitto Kansalaisfoorumin pääsihteeri
Aaro Heikkilä, Joensuun kaupunginjohtaja 1975–1995
Aaro Heikkinen, jalkapalloilija ja valmentaja
Aaro Hellaakoski, runoilija
Aaro Honka, oik. Eino Arohonka, kirjailija
Aaro Hyvärinen, harjoja valmistanut käsityöläismestari
Aaro Häkkinen, seiväshyppääjä ja kymmenottelija
Aaro Itkonen, näyttelijä ja pienliikemies
Aaro Jalkanen, varatuomari, runoilija, kulttuurivaikuttaja
Aaro Jaronen, näyttelijä
Aaro Jaskari, Edistyspuolueen kansanedustaja
Aaro Kauppi, kansanedustaja (Keskusta), professori, varatuomari, lakitieteen tohtori
Aaro Kenttä, Tilastokeskuksen ylijohtaja 1973–1978
Aaro Kivilinna, jääkiekkoilija
Aaro Kiviperä, nykyaikainen viisiottelija
Aaro Korkeakivi, yritysjohtaja ja elinkeinoelämän vaikuttaja
Aaro Kurkela, harmonikkataiteilija
Aaro Laine, urheilutoimittaja ja pituushyppääjä
Aaro Laukkonen, Aaron, iskelmälaulaja
Aaro Lintilä, poliitikko (Keskustapuolue)
Aaro Liukko, kirjailija
Aaro Loponen, taidemaalari ja graafikko
Aaro Markkanen, lyseon lehtori ja rehtori
Aaro Miettinen, jääkärikapteeni
Aaro Murros, kirjailija
Aaro Mäntyoja, kouluneuvos ja pakinoitsija
Aaro Niinistö, tasavallan presidentti Sauli Niinistön ja Jenni Haukion poika
Aaro Nikula, lentopalloilija
Aaro A. Nuutinen, toimittaja ja kirjailija
Aaro Pajari, kenraalimajuri, Mannerheim-ristin ritari
Aaro Pakaslahti, diplomaatti
Aaro Peltonen, jääkiekkomaalivahti
Aaro Rauhala, naivistinen taidemaalari
Aaro Heikki Rautiainen, jääkärieversti
Aaro Salmela, toimittaja, kirjailija
Aaro Salo, kansanedustaja (SDP)
Aaro Seppänen, Mannerheim-ristin ritari
Aaro Sorva, taikuri
Aaro Stykki, kansanedustaja
Aaro Teikari, Tuuttimörkö, rap-artisti, tuottaja ja DJ
Aaro Tolsa, setlementtiliikkeen uranuurtaja, Teollisuusseutujen evankelioimisseuran pappi 
Aaro Uusitalo, SKP:n puheenjohtaja
Aaro Vainio, autourheilija
Aaro Vakkuri, diplomi-insinööri, kirjailija
Aaro Vallinmäki, kanttori, kirjailija ja liikemies
Aaro Vidgren, jääkiekkoilija
Aaro Vuoristo, toimittaja ja kääntäjä
Aaro Vuotila, näyttelijä

Kuvitteellisia Aaroja
 Aaro Korpi, Ilkka Remeksen nuortenkirjojen sankari, Remeksen aikuistenromaanissa esiintyvän Antti Korven poika
 Aaro Vaalanne, hahmo Salatut elämät -televisiosarjassa.

Lähteet 

Etunimet
ITV Studios Finland

ITV Studios Finland Oy (vuoteen 2013 Tarinatalo Oy) on vuonna 1997 perustettu suomalainen tv-tuotantoyhtiö, jonka lokakuussa 2012 osti brittiläinen televisiotuotantoyhtiö ITV Studios. Yritys toimii nyt nimellä ITV Studios Nordic, johon kuuluvat myös ITV:n Ruotsista ja Norjasta ostamat tuotantoyhtiöt.

Tarinatalo keskittyi lähinnä asiaohjelmien ja dokumenttielokuvien tuottamiseen. Yhtiö voitti Formaatti-Finlandian kahdesti. 

Tarinatalon perustivat 1997 Kari Tervo, Heikki Hiilamo ja Jukka Heinonen. Muita omistajia ennen ITV-kauppaa olivat Esko Naskali ja toimitusjohtaja Aram Aflatuni.

ITV Studios Finlandin ja Tarinatalon tuottamia ohjelmia 
 Antiikkia, antiikkia
 Elossa 24h
 Elämä pelissä
 Hell’s Kitchen Suomi
 Hullu juttu
 Huuma
 Häntä pystyyn
 Härkää sarvista
 Härölä
 Iholla
 Jahti 
 Kolmistaan
 Lapsi tuntemattoman kanssa
 Leijonan luola
 Love Island Suomi
 Maria!
 Mullan alta
 Märät säpikkäät
 Oikea kysymys
 Olen Julkkis... Päästäkää Minut Pois!
 Paikan kertomaa
 Paketti
 Puskuri
 Päivärinta
 Super-Jahti
 Suuret suomalaiset
 The Voice of Finland
 T-Klubi
 Verkkoyhteys
 VoiceOut!
 Ähläm Sähläm

Lähteet

Aiheesta muualla
 Yrityksen kotisivut

ITV
Suomalaiset televisiotuotantoyhtiöt
Hautajärvi

Hautajärvi on Sallan kunnassa sijaitseva kylä. Kylä on Etelä-Sallan suurin, asukkaita oli vuonna 2000 noin 270. Kylä sijaitsee Sallan kirkonkylästä noin 40 kilometriä etelään. Kylässä on toiminnassa Karhunkierroksen luontokeskus, parturi-kampaamo, rajaseutukirkko sekä kylätalo Seutula. Kylä sijaitsee Oulangan kansallispuiston rajalla, ja Suomen suosituimman vaellusreitin Karhunkierroksen aloituspiste on myös Hautajärvellä.

Hautajärven koulu lakkautettiin 2014. Viimeisenä vuonna koulussa oli 15 oppilasta.

Kievari Karhunkierros lopetti toimintansa kesäkuussa 2020.

Hautajärven alueelta on tehty uraanilöydöksiä. Alueelta vuonna 2005 otettujen näytteiden uraanipitoisuudet olivat korkeimmillaan 1,8 % kaikkien näytteiden keskiarvon ollessa 0,2 %.

Hautajärvelle on myös suunnitteilla PAN Parks Accomodationin ylläpitämä lomakylä ja leirintäalue. Lomakylälle varattu tila on luontotalon läheisyydessä, maa-alueen pinta-ala on 10 hehtaaria, ja vuodepaikkoja on alustavasti tulossa 250–300. Toistaiseksi PAN Parks -lomakylän tulo Hautajärvelle on jäissä, koska rahoittaja puuttuu.

Kylästä erkanevan Niitselyksentien varrella sijaitsee kymmenkunta asuintaloa ja entinen raja-asema.

Lähteet

Aiheesta muualla 
 Kylän kotisivut
 Etelä-Sallan kehittämisyhdistys

Kirjallisuutta 
 Tikkanen, Tuomo (toim.): 98995 : kylä napapiirillä. Hautajärven kylähistoriatoimikunta, 1986. ISBN 951-99779-6-1.

Sallan kylät
Suomen leirintäalueet
Kiss of Death (Motörheadin albumi)


Kiss of Death on Motörheadin 18. studioalbumi, joka julkaistiin 29. elokuuta 2006. Albumi seurasi vuonna 2004 ilmestynyttä Infernoa. Kiss of Deathin tuotti Cameron Webb, joka on tuottanut myös Motörheadin aikaisemman levyn. Yhtyeen uusi kappale ”Kingdom of the Worm” sai maailman ensiesityksensä 19. toukokuuta 2006 Lemmy Kilmisterin vierailun yhteydessä Jonesy’s Jukebox -nimisessä radio-ohjelmassa Indie 103.1 FM -radiokanavalla. Kiss of Death sai eri puolilla maailmaa hyvät arviot, ja Motörheadin asteikolla se on ollut myös myyntimenestys. Saksassa levy nousi listasijalle neljä, korkeammalle kuin mikään yhtyeen aiemmista levyistä. Suomessa albumi debytoi virallisen albumilistan sijalla 16, ja se pysyi listalla yhteensä kolme viikkoa.

Kappaleet

Sanctuaryn painos

SPV Limited Edition

Arvostelut 
 AllMusic: 
 Desibeli.net: 
 Metal Storm: 8.8/10
 PopMatters: 
 Soundi:

Lähteet 

Motörheadin albumit
Vuoden 2006 albumit
Kukkula 60 (länsirintama)

Kukkula 60 oli länsirintamalla ensimmäisessä maailmansodassa eräs Britannian hyökkäyskohde Neuve Chapellen taistelussa. (Toinen kukkula 60 oli Gallipolissa).

Saksalaiset valtasivat kukkulan 10. joulukuuta 1914 ranskalaisilta. Britit alkoivat pian kaivaa tunneleita kukkulan alle. Kello 19:00 17. huhtikuuta 1915, englantilaiset räjäyttivät 4 500 kiloa räjähteitä kuutena miinana, tuhoten suuren osan kukkulaa. Räjähdykset repivät saksalaisia sotilaita kappaleiksi ja tuhosivat juoksuhautoja. Britit valtasivat kukkulan vain 7 miehen tappioin. Saksalaiset valtasivat paikan vastahyökkäyksellä, britit valtasivat kukkulan uudestaan 18. huhtikuuta. Taistelu kukkulasta jatkui 22. huhtikuuta asti. 5. toukokuuta 1915 saksalaiset hyökkäsivät ja valtasivat kukkulan kaasun avulla. Yhdestä pataljoonasta jäi vain 2 upseeria ja 70 miestä. Saksalaiset eivät saaneet täällä aikaan suurta läpimurtoa parin pienen englantilaisen yksikön lujan vastarinnan ansiosta.

Ensimmäisen maailmansodan länsirintaman taistelut
Mäet ja kukkulat
1915
Belgian sotahistoria
Yhdistyneen kuningaskunnan taistelut
Australian historia
Kanadan taistelut
Flanderi
Justin Chancellor

Justin Gunnar Walter Chancellor (syntynyt 19. marraskuuta 1971) on englantilainen muusikko. Hänet tunnetaan parhaiten yhdysvaltalaisen metalliyhtyeen Toolin basistina.

Elämäkerta

Chancellorilla on norjalaisia sukujuuria.

Ura

Chancellor liittyi Tooliin alkuperäisen basistin, Paul d'Amourin, jättäessä yhtyeen vuonna 1995 musiikillisten mielipide-erojen takia. Tosin aluksi Chancellor oli haluton liittymään, johtuen velvollisuudentunnostaan hänen aiemman, jo hajonneen Peach -yhtyeen jäseniä kohtaan. Lisäksi Chancellor pelkäsi koesoittoa, mutta lopulta tämän ystävä ylipuhui miehen koesoittoihin. Pian hän lensi Yhdysvaltoihin, ja sai paikan Toolin nykyisessä kokoonpanossa.

Diskografia

Tool

Ænima (1996)
Salival (2000)
Lateralus (2001)
10,000 Days (2006)

Peach

 Flow with the Tide (1991)
 Don't Make Me Your God (1992)
 Disappear Here (1992)
 Burn (1993)
 Spasm (1994)
 Giving Birth to a Stone (1994)

Englantilaiset basistit
Englantilaiset rockmuusikot
Vuonna 1971 syntyneet
Elävät henkilöt
Beetaglukaani

β-glukaani on pitkäketjuinen hiilihydraatti, joka koostuu glukoosimolekyyleistä ja jota on muun muassa kaurassa ja ohrassa. β-glukaani on tärkeä ravintokuitu, joka alentaa veren LDL-kolesteroliarvoja muodostamalla suolistossa veden kanssa geelin, joka estää kolesterolia imeytymästä elimistöön. . Beetaglukaanin muodostama geeli sitoo itseensä ohutsuolessa sappihappoja ja vie niitä pois elimistöstä. Sappihappojen yksi rakennusaine on kolesteroli. Maksa käyttää elimistössä jo olevaa kolesterolia uusien sappihappojen tekemiseen poistuneiden tilalle. Näin veren kolesterolipitoisuus alenee.

β-glukaania saa muun muassa kaurasta ja ohrasta ja siksi se onkin tärkeä tekijä näiden viljojen terveysvaikutusta tutkittaessa. Beetaglukaani hidastaa myös glukoosin imeytymistä ja ehkäisee siten verensokerin heilahteluja. Suositeltava päiväannos β-glukaania on 3 grammaa.

Euroopan elintarvikeviranomainen EFSA on antanut β-glukaanille puoltavan lausunnon elintarvikkeena, joka auttaa alentamaan veren kolesteroliarvoja koskien sekä kaurasta että ohrasta saatavaa β-glukaania. Terveysvaikutus saadaan, kun päivittäin nautitaan vähintään 3 g β-glukaania. Tuotteessa on oltava vähintään 1 g β-glukaania / annos, jotta terveysväittämää voisi käyttää. Keskimäärin "huono" LDL-kolesteroli alenee 3–5 %, mutta jos lähtötaso on korkea, kolesteroli voi alentua jopa 10 %.

β-glukaania on kaurassa ja ohrassa luontaisesti noin 3–5 prosenttia.

Lähteet

Aiheesta muualla 

Fineli:  Vesiliukoisten polysakkaridien (mm. β-glukaani) lähteet ruoka-aineissa 

Hiilihydraatit
Seulonnan keskeiset artikkelit
Artois’n taistelu

Artoisin taistelu [] voi tarkoittaa kolmea ensimmäisen maailmansodan länsirintamalla Ranskassa Artois’n alueella käytyä taistelua:
 Artoisin ensimmäinen taistelu käytiin 27. syyskuuta – 10. elokuuta 1914 oli osa ”kilpajuoksua Atlantille”
 Artoisin toinen taistelu eli ranskalaisten hyökkäys Vimyn harjanteelle käytiin 9. – 15. maaliskuuta 1915
 Artoisin kolmas taistelu käytiin 25. syyskuuta – 15. elokuuta 1915.
Lumina Polaris

Lumina Polaris (latinaa, ) on oululainen vuonna 2000 perustettu rock- ja metal-yhtye. Yhtye voitti SM-Gospel-kilpailun vuonna 2005. Vuonna 2006 yhtye julkaisi esikoisalbuminsa Imperiumi. Toinen albumi Vastaisku julkaistiin huhtikuussa 2009. Viikolla 17 albumi meni Suomen virallisella listalla sijalle 23. Single Uusi ihminen on käynyt Radio Rockin latauslistalla parhaimmillaan sijalla 6.

Historia

Lumina Polaris perustettiin syksyllä 2000. Alkuperäiskokoonpanoon kuuluivat Markus Vainionpää (kitara), Antero Tossavainen (basso), Veli-Matti Väisänen (laulu), Matti Hannula (rummut) sekä Timo Kataja (kitara). Vuonna 2002 yhtye äänitti ensimmäisen demonsa Tummia sointuja. Vuonna 2003 kokoonpanossa tapahtui muutoksia, kun Hannula jätti Lumina Polariksen ja Kalle Hautamäki tuli hänen tilalleen. Pian tämän jälkeen Lumina Polaris äänitti Veren merkki -singlen. Yhtye konsertoi säännöllisesti reilut toistakymmentä kertaa vuodessa. 

Ristinolla-yhtyeessä vaikuttava Timo Peltokangas alkoi vakituisesti tehdä yhteistyötä Lumina Polariksen kanssa tuottajana syksystä 2004 alkaen. Yhteistyössä he hioivat Lumina Polariksen musiikkityyliä ja imagoa. Yhtyeen musiikkityyliksi muodostui nykyaikainen, rock-vaikutteinen metalli, joka on tuotettu pop-rakentein. Vuonna 2005 yhtye osallistui SM-Gospel-kilpailuun, jossa se sijoittui ensimmäiseksi. Samana vuonna se meni studioon äänittämään uusia kappaleita. Loppuvuodesta 2005 äänitetystä materiaalista julkaistiin Autiomaahan-single, jota seurasi 1. huhtikuuta 2006 julkaistu konseptialbumi Imperiumi. Yhtye kertoi kotisivuillaan tammikuussa 2008, että laulaja Veli-Matti Väisänen on lähtenyt yhtyeestä. Uudeksi laulajaksi julkistettiin helmikuun lopussa Oula Siipola. Hänen äänialansa on hieman korkeampi kuin Väisäsen. 

Yhtyeen toinen albumi Vastaisku julkaistiin Maanalaisen levykaupan kautta 18. huhtikuuta 2009 Immortal Metal Fest -tapahtumassa. 4. maaliskuuta 2009 Lumina Polaris julkaisi albumilta singlen "Uusi ihminen", josta kuvattiin musiikkivideo.

Maaliskuussa 2011 laulaja Oula Siipola ja kitaristi Markus Vainionpää ilmoittivat jättävänsä yhtyeen ja Lumina Polaris jäi määrittelemättömän pituiselle tauolle.

Diskografia

Albumit

Singlet

Demot

Jäsenet

Nykyiset

 Timo Kataja – kitara
 Kalle Hautamäki – rummut

Entiset

 Antero Tossavainen – basso (2000-2011)
 Timo Peltokangas – kitara, taustalaulu (2004-2010)
 Markus Vainionpää – kitara, taustalaulu (2000-2011)
 Oula Siipola – laulu (2008-2011)
Veli-Matti Väisänen – laulu (2000 – 2008)
Matti Hannula – rummut (2000 – 2003)

Lähteet

Aiheesta muualla
 Yhtyeen virallinen kotisivu
 Imperiumi-albumin arvostelu Imperiumi.netissä

Suomalaiset kristilliset metalliyhtyeet
Anatoli Aleksandrov

Anatoli Petrovitš Aleksandrov (13. helmikuuta (J: 31. tammikuuta) 1903 Taraštša – 3. helmikuuta 1994 Moskova) oli Ukrainassa syntynyt neuvostoliittolainen fyysikko. Hän tutki 1930-luvulla polymeerifysiikkaa, mm. synteettisten polymeerien mekaanisia ja sähköisiä ominaisuuksia. Toisen maailmansodan aikana hän tutki laivaston tarpeisiin laivojen suojaamista magneettisilta miinoilta. Sen jälkeen hän siirtyi ydinvoiman tutkimukseen, ja oli johtamassa projektia jossa kehitettiin Tšernobyl-tyyppinen vesijäähdytteinen grafiittihidasteinen ydinreaktori RBMK. Hän oli mukana kehittämässä niin ydinaseita kuin ydinvoimaloitakin, ja muun muassa ydinkäyttöisiä sukellusveneitä.

Aleksandrov oli Neuvostoliiton tiedeakatemian johtaja vuosina 1959–1984.

Lähteet 
 Kurchatov-instituutti

Aleksandrov
Sosialistisen työn sankarit
Aleksandrov
Aleksandrov
Valokuvakeskus

Valokuvakeskukset ovat yhdistyksiä, jotka työskentelevät valokuvan, erityisesti valokuvataiteen näkyvyyden puolesta. Ne eroavat kameraseuroista siinä, että kameraseurat pyrkivät kehittämään oman jäsenistönsä toimintaa kun taas valokuvakeskusten kohderyhmänä on niin sanottu suuri yleisö.

Tyypillisesti valokuvakeskuksien toiminta ei rajoitu yhteen kaupunkiin tai kuntaan, vaan niillä on oma toimialue. Toimialueet noudattelevat suurpiirteisesti entistä läänijakoa. 

Opetusministeriön alainen Valtion valokuvataidetoimikunta jakaa erityistä valokuvakeskustukea valokuvakeskusten toimintaa varten.

Suomessa toimii tällä hetkellä kymmenen itsensä valokuvakeskukseksi laskevaa yhdistystä:

 Fotocentrum Raseborg Valokuvakeskus r.f. (kotipaikka Karjaa, toimialue Uusimaa ja Itä-Uusimaa)
 Kaakkois-Suomen Valokuvakeskus ry (kotipaikka Lappeenranta, toimialue Etelä-Karjala ja Kymenlaakso)
 Luovan valokuvauksen keskus ry (kotipaikka Jyväskylä, toimialue Keski-Suomi)
 Mikkelin valokuvataide r.y. (kotipaikka Mikkeli, toimialue Etelä-Savo)
 Pohjanmaan Valokuvakeskus Lakeus ry (kotipaikka Lapua, toimialue Etelä- ja Keski-Pohjanmaa, sekä (ruotsinkielinen) Pohjanmaa) 
 Pohjoinen valokuvakeskus - Nordliga fotocentret ry (kotipaikka Oulu, toimialue Pohjois-Pohjanmaa ja Lappi)
 Valokuvakeskus Nykyaika ry (kotipaikka Tampere, toimialue Pirkanmaa)
 Valokuvakeskus Peri ry (kotipaikka Turku, toimialue Varsinais-Suomi)
 Victor Barsokevitsch -Seura ry (kotipaikka Kuopio, toimialue Pohjois-Savo) 

Lisäksi mukaan lasketaan usein Helsingissä toimiva valokuvagalleria Hippolyte, jota ylläpitää Valokuvataiteilijoiden liitto ry.

Katso myös 
 Valokuvataide

Lähteet

Aiheesta muualla 
 Suomalaiset valokuvakeskukset
 Valokuvagalleria Hippolyte
 
Valokuvataide

Suomalaiset valokuva-alan järjestöt
Amiensin taistelu

Amiensin taistelu ensimmäisen maailmansodan länsirintamalla alkoi 8. elokuuta 1918. Tämä operaatio oli menestyksekäs ympärysvaltain hyökkäys Saksan länsirintamaa vastaan. Se aloitti satapäiväisen taistelun, joka päätti ensimmäisen maailmansodan.

Tausta 
Ennen Amiensin taistelua 8. elokuuta 1918 Saksa oli edennyt melko lähelle Pariisia ns. Kevätoffensiivissa, mutta joutunut taas vetäytymään Marnen toisessa taistelussa.

Hyökkäyksessä käytettiin taktiikkaa, joka oli tullut tutuksi Hamelin taistelussa. Laskuvarjoilla pudotettiin huoltotarvikkeita eteneville joukoille, panssarit tukivat hyökkääviä joukkoja, jotka etenivät siirtyvän tulipeitteen suojassa. Panssarit suojasivat joukkoja, ja myös kuljettivat tarvikkeita. Britit onnistuivat hyvin salaamaan hyökkäyksen, ja hyökkäsivät ilman edeltävää tulivalmistelua. Tulitus aloitettiin vasta sitten, kun jalkaväki alkoi hyökätä.

Taistelu 
Hyökkäys alkoi 8. elokuuta 1918 kello 4.20 sumua hyväksi käyttäen. Brittiläiset, kanadalaiset ja australialaiset joukot valtasivat pian Saksan etulinjan, ja etenivät puoli kahdeksaan mennessä noin 4 km. Noin 8:30 sumu alkoi hälvetä ja paljasti kaikkien nähtäväksi panssareita, ratsuväkeä ja eteneviä jalkaväkirivejä. Monet Saksan tykistöasemat oli vallattu, mutta jäljelle jääneet tuhosivat monia ympärysvaltain tankkeja. Ympärysvaltain ratsuväki pääsi linjojen läpi, RAF:n koneet ahdistelivat saksalaisia ja tulittavat panssariautot pitivät vetäytyvät saksalaiset liikkeessä. Melkein 25 kilometriä leveä aukko oli murrettu Saksan linjaan. Hyökkäystä edisti se, että Saksan viestiyhteydet olivat katkenneet.

Ensimmäisenä hyökkäyspäivänä ympärysvallat etenivät yli 13 kilometriä, mikä oli eräs sodan suurimmista etenemisistä. Saksalaisia antautui runsaasti, kun heidän taistelumoraalinsa huononi. Saksalaisten komentaja Ludendorff kutsuikin ensimmäistä hyökkäyspäivää Saksan armeijan mustaksi päiväksi. Hyökkäys jatkui 11. päivään, muttei niin mahtavasti edeten, koska mm. tykistön ammukset vähenivät.

Lopputulos 
Hyökkäyksessä oli mukana 534 panssaria. Koko hyökkäys tuotti 22 000 haavoittunutta ja kuollutta brittien, Kanadan, Australian ja Ranskan joukoille, mutta Saksan joukoille 74 000. Amiensin taistelu oli ympärysvaltain kauan havittelema läpimurto, joka ajoi länsirintaman liikkumaan kohti Saksaa. Taistelu aloitti satapäiväisenä hyökkäyksenä tunnetun jakson, joka johti saksalaisten joukkojen vetäytymiseen ja lopulta ensimmäisen maailmansodan päättymiseen 11. marraskuuta 1918 solmittuun aselepoon.

Ensimmäisen maailmansodan länsirintaman taistelut
1918
Ranskan taistelut
Yhdistyneen kuningaskunnan taistelut
Australian historia
Kanadan taistelut
Yhdysvaltain taistelut
Somme
Amiensin historia
Rytmi-Katti

Rytmi-Katti oli Kouvolassa sijainnut ravintola. Se tuli tunnetuksi siellä järjestetyistä punk-, hevi- ja metallikeikoista. Ravintolan konsepti muuttui yökerhoksi syksyllä 2014 jolloin keikkatoiminta päättyi.

Lähteet

Ravintolat Suomessa
Kouvolan rakennukset ja rakennelmat
Yökerhot
Puerto Rico (Gran Canaria)

Puerto Rico on matkailukohde Mogánin kunnassa Espanjan Kanariansaariin kuuluvalla Gran Canarian saarella. Sen nimi tarkoittaa rikasta satamaa. Satama on suojassa tuulilta aallonmurtajan takana. Vuonna 2005 Puerto Ricossa oli 2561 asukasta. 1970-luvulta alkaen sinne on rakennettu hotelleja ja asuntohotelleja sekä vuokrattavia huviloita. Paikka on ennen kaikkea perhelomailijoiden suosiossa, ja tunnettu kahdesta hiekkarannastaan. Uudempi Amadoreksen ranta sijaitsee kylän länsipuolella. Puerto Ricossa on huomattavia korkeuseroja.

Puerto Ricosta on tiheästi liikennöidyt bussiyhteydet Las Palmasiin ja Maspalomasiin. Saaren eteläreunaa myötäilevä GC-1 -moottoritie Las Palmasista kulkee kylän ohitse länteen jatkuen aina Puerto de Mogániin asti. Puerto Ricossa on kaksi suurempaa ostoskeskusta, Puerto Rico ja Europa.

Puerto Ricossa on matkaoppaiden mukaan Kanariansaarten varmin aurinko.

Aiheesta muualla 

 Matkakohteena Puerto Rico, Kanariansaaret

Gran Canaria
UNITA

Unita (kirjainlyhenne portugalin sanoista União Nacional para a Independência Total de Angola () on angolalainen  poliittinen puolue. Vuoteen 2002 saakka se oli sissiliike, joka taisteli Neuvostoliiton ja Kuuban tukemaa Angolan marxilaista MPLA:n hallintoa vastaan. Jonas Savimbi perusti Unitan ja johti sitä kuolemaansa saakka.

Unitan idealogia on populistis-antikolonialinen négritudeismi.

Unita ennen itsenäisyyttä
Alun perin Unita oli osa FNLA:ta eli Angolan kansallista vapautusrintamaa (perustettu 1957), josta Unita erosi Savimbin johtamana. Jaon syy oli etninen. Unita toimi ovimbundujen alueella Huilan maakunnassa Etelä-Angolassa, kun taas FNLA:n johto oli pohjoisen kongojen käsissä.

Unita julisti Angolan itsenäiseksi emämaa Portugalista Huambossa 1975.

Unita sisällissodan aikana
Portugalilaisten vetäydyttyä 1974-1975 Angolassa alkoi sisällissota kilpailevien poliittisten liikkeiden kesken. Marxilaisen MPLA-liikkeen johtajasta Agostinho Netosta tuli Angolan ensimmäinen presidentti. Neuvostoliiton ja Kuuban tuella MPLA kukisti FNLA:n, jonka joukot pakenivat Zairen puolelle. Myös Unita koki melkein tappion lokakuussa 1975, mutta se tokeni Etelä-Afrikan tuella ja vahvistui huomattavasti Yhdysvaltain tukemana 1980-luvulla.

Vuonna 1989 Unita eteni sodassa ja Kuuba veti pois 50 000 sotilastaan. MPLA oli pakotettu solmimaan tulitauon. Se hylkäsi marxilaisuuden ja suostui järjestämään maassa demokraattiset vaalit, jotka järjestettiinkin 1992. Unita kärsi tappion vaaleissa, ja epäselvyyksiin vedoten se palasi aseelliseen taisteluun. YK asetti Unitan kauppasaartoon ja se menetti myös Yhdysvaltojen tuen.

Vuonna 1993 Lusakassa solmittiin aselepo sodan osapuolien kesken pyrkimyksenä muodostaa yhteisrintamahallitus. YK:n rauhanturvaajat saapuivat maahan 1995, mutta Unita rikkoi aselevon 1998. MPLA:n joukot onnistuivat tuhoamaan Unitan järjestäytyneet asevoimat, jolloin se oli pakotettu palaamaan sissisotaan.

Sisällissota päättyi vasta kun Savimbi surmattiin väijytyksessä 2002. Unita suostui luopumaan aseistaan yleistä armahdusta vastaan.

Unita sisällissodan jälkeen
Unitaa on vuodesta 2003 johtanut Isaías Samakuva.

Unita on Angolan suurin oppositiopuolue. Vuonna 2008 ensimmäistä kertaa vuoden 1992 jälkeen järjestetyissä parlamenttivaaleissa se sai 16 paikkaa. Vuoden 2012 vaaleissa puolueen paikkaluku nousi 32:een.

Lähteet

Angolalaiset puolueet
Matti Vuoria

Matti Vuoria (s. 14. maaliskuuta 1951 Helsinki) on suomalainen virkamies ja yritysjohtaja. Hän oli kauppa- ja teollisuusministeriön kansliapäällikkö 1992–1998 ja Keskinäisen työeläkevakuutusyhtiön Varman toimitusjohtaja 2004–2014.

Vuoria valmistui humanististen tieteiden kandidaatiksi Oulun yliopistosta vuonna 1974 ja oikeustieteen kandidaatiksi Turun yliopistosta vuonna 1977. Hän sai varatuomarin arvon vuonna 1978.

Vuosina 1984–1985 Vuoria oli ulkoministeriön lähetysneuvos. Hän työskenteli kauppa- ja teollisuusministeriössä hallitussihteerinä 1981–1984, hallitusneuvoksena 1985–1991, ylijohtajana 1991–1992 ja kansliapäällikkönä 1992–1998. Vuosina 1998–2003 Vuoria toimi Fortumin hallituksen päätoimisena puheenjohtajana. Hän oli Varman toimitusjohtaja 2004–2014. Vuoria jäi tehtävästä eläkkeelle vuonna 2014.

Vuorialla on lukuisia luottamustoimia yritysten ja yhteistyöelinten hallituksissa. Hän on YIT:n ja Svenska Handelsbankenin Suomen aluepankin hallituksen puheenjohtaja sekä muun muassa Loudspringin ja Wihurin hallituksen jäsen.

Lähteet

Suomalaiset yritysjohtajat
Suomalaiset kansliapäälliköt
Vuonna 1951 syntyneet
Elävät henkilöt
Varma